Leesstof vir Vadersdag | SARIE
Leesstof vir Vadersdag	deur Elmari de Vos
Ons het saam met Exclusive Books die ideale boeke gaan soek om die pa in jou lewe met Vadersdag op 16 Junie te bederf. Hier is iets vir elke pa – van die avontuurlustige reisiger tot die grapjas en die petrolkop!
Baie mense noem Sagie Moodley Suid-Afrika se eie Jeremy Clarkson… in dié boek leer die plaaslike petrolkop jou alles oor motors – van hoe om 'n band om te ruil tot die ingewikkelde aspekte van motorversekering. Die boek, wat Sagie se humoristiese uitkyk op vroue én karre deel, het selfs 'n hoofstuk oor hoe die wetsontwerp vir die beskerming van verbruikers jou kan help wanneer jy kar koop.